বাসুদেৱ দাস (ইংৰাজীঃ Basudev Das) বঙালী ভাষাৰ এগৰাকী লেখক আৰু প্ৰসিদ্ধ অনুবাদক। তেওঁ অসমীয়া সাহিত্যৰ ৪৫০ৰো অধিক গল্প, অসংখ্য কবিতা, প্ৰবন্ধ আদি প্ৰধানকৈ বঙালীভাষালৈ অনুবাদ কৰিছে আৰু সেই সমূহ অসম, পশ্চিম-বংগকে ধৰি ভাৰতৰ বিভিন্ন ঠাইৰ লগতে বাংলাদেশ আদিৰ পৰা প্ৰকাশিত কাকত-আলোচনী আৰু প্ৰকাশন গোষ্ঠীৰ দ্বাৰা প্ৰকাশিত হৈছে।
কটন কলেজৰ পৰা স্নাতক। গুৱাহাটী বিশ্ববিদ্যালয়ৰপৰা বঙালী ভাষা আৰু সাহিত্য বিষয়ত স্নাতকোত্তৰ। ২০১০-২০১১ চনত যাদৱপুৰ বিশ্ববিদ্যালয়ৰ পৰা বিশ্ববিদ্যালয় অনুদান আয়োগ (UGC)-ৰ দ্বাৰা স্বীকৃতি প্ৰাপ্ত CENTIL (Centre for Translation of Indian Literature) ৰ অনুবাদ সম্পৰ্কীয় এবছৰীয়া পাঠ্যক্ৰমো সম্পন্ন কৰিছে।
ভাৰত চৰকাৰৰ বিত্ত মন্ত্ৰালয়ৰ অধীনৰ সৰ্ব ভাৰতীয় বিত্তীয় প্ৰতিষ্ঠানত (all India Financial Institution)-ত প্ৰায় ২৬ বছৰ কাল চাকৰি কৰি ২০০৮ চনত স্বেচ্ছামূলক অৱসৰ গ্ৰহণ কৰে।
বাসুদেৱ দাসে বৰ্তমানলৈ ভাৰত আৰু বিদেশত অনুষ্ঠিত প্ৰায় ৩৫খন ৰাষ্ট্ৰীয় আৰু আন্তৰাষ্ট্ৰীয় আলোচনা চক্ৰ আৰু আগশাৰীৰ বিভিন্ন সাহিত্য উতসৱত অংশ গ্ৰহণ কৰি বিভিন্ন বিষয়ত ভাষণ প্ৰদান কৰিছে।
